Har du spørgsmål til den aktuelle coronasituation her i Nordjylland, så deltag på TV2 Nords facebookside.

Store dele af Nordjylland er lukket: Må jeg tage på arbejde? Kan jeg gå til købmanden? Må jeg besøge min gamle mor i Vrå? Jeg skal have børnene i næste uge, må jeg det? Skal jeg være ekstra bange for den nye variant af corona? Spørgsmålene tårner sig op efter nedlukningen i landsdelen. I dag fredag kl. 17 kan du live på TV2 Nords facebookside på svar på de spørgsmål, som du går og brænder inde med. Vi har Nordjyllands politidirektør Anne Marie Roum Svendsen, regionsrådsformand Ulla Astman med os sammen med Henrik Nielsen, der er ledende overlæge på infektionsmedicinsk afdeling på Aalborg Universitetshospital. I kommentarsporet på facebook får du mulighed for at stille spørgsmål løbende, og vi vil sørge for, at de tre får serveret flest mulige spørgsmål. Se med live på TV2 Nords facebookside kl. 17.